Harald Gundhus

Harald Gundhus (født 3. januar 1942 i Ådal ved Hønefoss, død 10. august 2007 i Kragerø) var en norsk jazzmusiker (saksofon, fløyte) og komponist. Han var også kjent som formidler av musikk, orkesterleder og som medvirkende på en rekke utgivelser.

Liv og virke

Bakgrunn
Harald Gundhus studerte klassisk fløyte og komposisjon ved Norges musikkhøgskole, fulgt opp med studier under de amerikanske 
Frank Wess og George Coleman i New York City.

Musiker
I perioden 1970-88 ledet han (blant annet med Egil Kapstad piano, Eyvind Olsen trommer, Bjørn Johansen trommer og Per Løberg bass) NRK-serien Syng, klapp & swing (del av Lørdagsbarnetimen) som resulterte i platene Grammofonplate med barn og  Harald Gundhus (1974) og Swing med oss (1978).  Videre kombinerte han med folkemusikk på utgivelsen Å de va du, å de va je med Anne Karin Tønset (1976).
I Oslo's jazzmiljø har han siden 1980 spilt mye med Atle Hammer, Ole Jacob Hansen (storband) og Eivin Sannes (Jubilee 1997), samt bidratt i Radiostorbandet og Tenor Gladness. Gundhus var sentral i opprettelsen av vokalgruppen Caramel midt på 1980-tallet. Sammen laget de en rekke radioprogrammer for NRK med vokaljazz,  spilte i ulike jazzklubber på Østlandet og på Kongsberg Jazzfestival i 1987.  

Gundhus har siden 1985 utstrakt samarbeid med tsjekkiske jazzmusikere som resulterte i fremførelser ved Kongsberg Jazzfestival (1985), og Czech-Norwegian Band som ga ut Jazznost (Hot Club Records, 1990) med bidrag fra Benny Bailey.  Gundhus ga derpå ut While my lady sleeps med Bailey (1991), samt Bohemian nights (1993) i kvartett.  

Etter flytting til Kragerø (1997) ga han ut plate (1998) og ledet Harald Gundhus Quintet med Terje Venaas bass, Roger Johansen trommer, tsjekkiske Emil Viklický piano og Frode Thingnæs trombone.

Gundhus fikk Spellemannprisen i 1984 og Kardemommestipendiet i 1991.

Utgivelser

Egne plater 
 Syng, klapp & swing – Grammofonplate med barn og  Harald Gundhus (1974) 
 Titelitue (1975), med Helge Sverre Nesheim
 Å det va du, å det va je (1976), med Anne Karin Tønset
 Swing med oss (1978)
 Harald Gundhus Quartet, Bohemian Nights  (Gemini Records, 1993) med Robert Balzar bass,  Josef Vejvoda trommer og Emil Viklický piano
 Don't Drop the Bop med Peter Zak, Kåre Garnes og Tom Olstad (Gemini Records, 1999).

Andre deltagelser 
 Knutsen & Ludvigsen: Knutsen og Ludvigsen (1970)
 Knutsen & Ludvigsen: Brunost no igjæn? (1972)
 Øyvind Sund: Jordunge (1974)
 12 Ess: 12 Ess (1975)
 Agnes Buen Garnås, Hanne Kjersti Buen og Sondre Bratland: Når klokkune gjeve dur (1976)
 Nordnorsk Visegruppe: Rav og Rekling (1977)
 Øyvind Sund og barn fra Kalvskinnet skole: Ute på berget det blå (1977)
 Ivar Dyrhaug: Hvorfor nettopp meg? (1979)
 Knutsen & Ludvigsen: Fiskepudding! Lakrisbåter! (1980)
 Agnes Buen Garnås: Draumkvedet (1984)
 Harald Bergersen & Atle Hammer: Joy Spring (1985)
 Bjørn Johansen Quartet: Dear Henrik (1986)
 Czech-Norwegian Band med Benny Bailey: Jazznost (1990)
 Gustav Brom/Orchestr Gustava Broma: 50 let orchestru Gustava Broma – Out of Print (1991)
 Benny Borg Quintet: While my Lady Sleeps (1991)
 Gemini Records: The Jazz Sampler Vol. 2 (1991)
 Region Nord: Region Nord (1993)
 Eivin Sannes: Jubilee (1997)
 Knutsen & Ludvigsen: Knutsen & Ludvigsens vær'ste (1997)
 Gemini Records: Gemini – The Jazz Sampler Vol. 3 (1997)
 Gemini Records/Taurus Records: A Taste of Gemini & Taurus (1997)
 Torjussen/Larsen Project: Alone Together (1998)
 Jørn Simen Øverli: Sannheten og løgnen (2001)
 Erik Bye & Kongelige Norske Marines Musikkorps: I dur og brott (2003)
 Gemini Records: The Jazz Sampler Vol. 3 (2003)
 Erik Bye-hyllest: En hildringstime – 16 artister hedrer Erik Bye (2005)
 Universal Music: Tidenes beste barneplate 3 (2007)
 Universal Music: Våre beste for barn 3 (2008)
 Plastic Strip: Black Is the Color of My True Love's Hair: A Selection of Norwegian Folk Jazz 1971–1977 (2009)
 Nordicae: Drammens hjerte (2011)
 Agnes Buen Garnås: Sull (2014)

Referanser

Eksterne lenker 
 Biografi fra Jazzbasen.
 Diskografi fra Jazzbasen.

Norske jazzsaksofonister
Programledere for NRK
Personer fra Ringerike kommune
Fødsler i 1942
Dødsfall i 2007